en en en en en en cy cy cy cy cy cy cy en cy cy cy en de cy cy cy pl en en en de en cy cy cy en cy cy en
Wal Restaurant, Palace Street, Caernarfon, Gwynedd
Croeso i wefan Bwyty Wal. Gobeithiwn y bydd hyn yn chwilio amdano, mae gennym ystod eang o fwydlenni bwytai a lleoliadau i ddarparu ar gyfer pob chwaeth.
I gadw bwrdd ffoniwch 01286 674383 neu anfon ebost at
yw penllanw dwy flynedd a hanner o weithio gyda busnesau o Gymru i adfer yr adeilad presenol er mwyn cadw’i gymeriad a chreu gofod bwyta cyfoes yr un pryd, gyda llawr o dderw Môn, dodrefn pren Onnen wedi eu gweithio â llaw ym Mangor, a goleuadau i’r byrddau o Wlad Groeg!
Bydd gan westeion chwilfrydedd hefyd ynglŷn â’r wal fwaog sydd ynghanol ystafell Fwyta Wal – y credir iddi ddyddio o gyfnod y Rhufeiniaid, ac sydd wedi ei gwneud gyda’r un garreg ag a ddefnyddiwyd i adeilau castell mawreddog Caernarfon.
"Wrth gyfuno cyfrinach hanesyddol ddiddorol a blas gwirioneddol Gymreig, mae Wal, y bwyty Eidalaidd newydd, yn Stryd y Plas, Caernarfon, yn addo profiad bwyta gwefreiddiol."
Mae bwydlen eclectig Wal yn cynnig popeth o’r fyrger i fodlonni amser cinio i’r stecen ffiled orau. Mae’r perchennog, John Tyrrell, wedi siccrhau fod y cig i gyd yn dod o Blas Llanfair, bedair milltir i lawr y lôn. Mae cig y fuches o wartheg duon Cymreig sy’n pori yno â blas bendigedig, diolch i laswellt ir a blodau’r maes yn eu porfa, a’u ffordd ddigynnwrf o fyw wrth lannau’r Fenai. Caiff eu cig ei hongian yn sych am 28 diwrnod i sicrhau tynerwch perffaith, ac yna’i goginio ar radell siarcol arogleuol sydd gyda’r mwyaf diweddar ar y farchnad er mwyn rhoi profiad bwyta heb ei ail.
Yn ogystal â stêcs bendigedig, mae Wal yn gweini prydau pasta, risottos a phitsas perffaith (gwerth gwych am arian o £6.96).
Mae bwydlen dydd draddodiadol, sy’n dod â dŵr i’r dannedd ac yn cynnwys cawl, brechdanau, brecwastau poeth, byrgerau, pysgod a sglodion ac ati, yn addo eich cadw rhag teimlo’n llwglyd heb wneud eich waled yn wag.
Am ragor o wybodeth neu i gadw bwrdd ffoniwch 01286 674383 neu anfonwch e-bost at
Cael hyd i ni
View our menu here
DATBLYGWYD GAN DIGITAL COMMUNITY
100% o awgrymiadau ewch i'n staff.
Hawlfraint © 2018 Bwyty Wal, Stryd y Plas, Caernarfon, Gwynedd. Cedwir Pob Hawl.
Mae'r prosiect hwn wedi ei rhan ariannu gan Gyngor Gwynedd
drwy'r Gronfa Cynllun Cefnogaeth Manwerthu Caernarfon